Heidy Purga

Kultuuriminister

min@kul.ee 04.10.2024 nr 2.1-11/10123

Lugupeetud Heidy Purga

Pöördun Teie poole ettepanekuga SA-s Narva Muuseum kujunenud juhtimiskriisi lahendamiseks.

Sihtasutuse põhikirja punkt 5.10.6. sätestab *„Nõukogu otsus on vastu võetud, kui selle poolt hääletas üle poole koosolekul osalenud nõukogu liikmetest. Igal nõukogu liikmel on üks hääl. Häälte võrdse jagunemise korral on otsustav nõukogu esimehe hääl. Nõukogu liikmel ei ole õigust hääletamisest keelduda või erapooletuks jääda, välja arvatud põhikirjas või seaduses sätestatud juhud, mil nõukogu liige ei võta osa hääletamisest.“*

Leian, et selles punktis sätestatud nõukogu esimehe nö topelt hääl on vastuolus sihtasutuste seadusega. Nimelt selle § 30 lg 1 sätestab: „*Nõukogu otsus on vastu võetud, kui selle poolt hääletas üle poole koosolekul osalenud nõukogu liikmetest. Põhikirjaga võib ette näha suurema häälteenamuse nõude.“.* Seadus võimaldab põhikirjaga vaid suurendada häälteenamuse nõuet, kuid ei võimalda omistada nõukogu esimehele topelt häält. Ülalnimetatud põhikirja punkt pärsib oluliselt Narva linna osalemist sihtasutuse juhtimisega seonduvates otsustusprotsessides, mistõttu leian, et see tuleb muuta selliselt, et topelt hääl oleks välistatud.

Seega teen ettepaneku asutajatena muuta põhikirja, jättes sellest välja nõukogu esimehe topelt hääle võimalus. Usun, et sellega saaks lahendatud ka kujunenud erimeelsused.

Lugupidamisega

/allkirjastatud digitaalselt/

Jaan Toots

linnapea